O B E C L E D N I C K É R O V N E

**NÁVRH**

Obec Lednické Rovne ***v súlade s § 6 ods. 1, § 4 ods. 3 písm. f) zákona č. 369/1990 Zb. o obecnom zriadení v znení neskorších predpisov a v súlade s § 3 ods. 6, § 4 ods. 5, § 5 ods. 1 a § 6 ods. 3 zákona č. 282/2002 Z. z. ktorým sa upravujú niektoré podmienky držania psov v znení neskorších predpisov pre územie obce Lednické Rovne***

**vydáva**

**VŠEOBECNE ZÁVÄZNÉ NARIADENIE**

**Obce Lednické Rovne**

**č. 5 /2021**

**o vodení psov a sume úhrady za náhradnú evidenčnú známku psa**

**na území obce Lednické Rovne**

**(ďalej len „VZN alebo nariadenie“)**

**Návrh VZN: -** vyvesený na úradnej tabuli obce dňa: 14.06.2021

**-** zverejnený na webovom sídle obce dňa: 14.06.2021

**Lehota na predloženie pripomienok k návrhu VZN:** do (vrátane): 25.06.2021

**VZN schválené uznesením OZ v Lednických Rovniach dňa:** .......................

**Uznesenie číslo:** .......................

**VZN: -** vyvesené na úradnej tabuli obce dňa: .......................

**-** zverejnené na webovom sídle obce dňa: .......................

**Všeobecne záväzné nariadenie č. 5/2021**

**o vodení psov a sume úhrady za náhradnú evidenčnú známku**

**na území obce Lednické Rovne**

**§ 1**

**ÚVODNÉ USTANOVENIE**

Obec Lednické Rovne týmto všeobecne záväzným nariadením v súlade s § 6 ods. 1 zákona č. 369/1990 Zb. o obecnom zriadení v platnom znení a v súlade s § 3 ods. 6, § 4 ods. 5, § 5 ods. 1 a § 6 ods. 3 zákona č. 282/2002 Z. z., ktorým sa upravujú niektoré podmienky držania psov v platnom znení (ďalej len „zák. č. 282/2002 Z. z.“), upravuje:

a) sumu úhrady za náhradnú známku

b) podrobnosti o vodení psov

c) vymedzuje miesta, kde je voľný pohyb psov zakázaný a vstup so psom zakázaný

d) ustanovuje podrobnosti o znečistení verejných priestranstiev

(ďalej len „nariadenie“).

**§ 2**

**ÚČEL NARIADENIA**

1. Účelom tohto nariadenia je v súlade s platnou právnou úpravou určiť:

a) sumu úhrady za náhradnú evidenčnú známku psa,

b) podrobnosti vodenia psov,

c) miesta, kde je voľný pohyb psa zakázaný a miesta, kde je vstup so psom zakázaný,

d) podrobností o znečisťovaní verejných priestranstiev.

2. Nariadenie sa vzťahuje na každú fyzickú a právnickú osobu, ktorá je držiteľom psa alebo osobu, ktorá psa vedie alebo nad psom vykonáva dohľad.

**§ 3**

**SUMA ÚHRADY ZA NÁHRADNÚ ZNÁMKU**

1. Suma úhrady za náhradnú známku sa určuje na sumu vo výške 3,00 EUR (slovom: tri EURÁ).

2. Držiteľ psa je povinný odcudzenie, zničenie alebo stratu evidenčnej známky psa oznámiť obci do 14 dní od zistenia tejto skutočnosti.

**§ 4**

**PODROBNOSTI O VODENÍ PSOV**

1. V súlade s § 4 ods. 5 zák. č. 282/2002 Z. z. sa určujú podrobnosti o vodení psa takto:

a) osoba, ktorá psa vedie alebo nad ním vykonáva dohľad, je povinná na požiadanie kontrolných orgánov, preukázať totožnosť psa evidenčnou známkou.

b) vodiť psa na miesta so zákazom voľného pohybu psov možno len na vôdzke, bezpečne pripevnenej na obojku alebo prsnom postroji. Pevnosť vôdzky a jej dĺžka musí byť primeraná psovi a situácii tak, aby bolo možné psa ovládať v každej situácii.

**§ 5**

**MIESTA, KDE JE VOĽNÝ POHYB PSOV ZAKÁZNÝ**

**A**

**MIESTA, KDE JE VSTUP SO PSOM ZAKÁZANÝ**

1. **Miesta, kde je voľný pohyb psov zakázaný**:

V súlade s § 5 ods. 1 písm. a) zák. č. 282/2002 Z. z. sa zakazuje voľný pohyb psa bez vôdzky na území obce na nasledovných miestach:

a) chodníky a cestné komunikácie vrátane parkovísk,

b) námestia a parky,

c) verejná zeleň na území obce slúžiaca na všeobecné užívanie,

d) všeobecne verejne prístupné priestory, ktoré sú vo vlastníctve alebo v správe obce

2. **Miesta, kde je vstup so psom zakázaný**:

V súlade s § 5 ods. 1 písm. b) zák. č. 282/2002 Z. z. sa vymedzujú miesta, kde je vstup so psom zakázaný:

a) verejne prístupné detské ihriská, pieskoviská a športoviská,

b) areál základných a materských škôl, ktoré sú v zriaďovateľskej pôsobnosti obce,

c) cintoríny, pamätníky a pietne miesta,

d) budova obecného úradu,

e) objekty školských, kultúrnych a športových zariadení v zriaďovateľskej pôsobnosti Obce Lednické Rovne.

**§ 6**

**ZNEČISŤOVANIE VEREJNÝCH PRIESTRANSTIEV**

V súlade s § 6 ods. 3 zák. č. 282/2002 Z. z. sa určujú podrobnosti o znečisťovaní verejných priestranstiev takto:

* držiteľ psa, alebo ten, kto psa vedie je povinný mať pri sebe vhodnú pomôcku na odstránenie psích výkalov, po znečistení tieto bezodkladne odstrániť z verejného priestranstva a uložiť do košov, ktoré sú určené na psie výkaly. Tieto koše sú viditeľne označené piktogramom.

**§ 7**

**ZÁVEREČNÉ USTANOVENIA**

1. Dňom účinnosti tohto všeobecne záväzného nariadenia sa ako celok ruší Všeobecne záväzné nariadenie obce Lednické Rovne č. 5/2016 zo dňa 28.04.2016 o podmienkach držania psov na území obce Lednické Rovne.
2. Zmeny a doplnky tohto všeobecne záväzného nariadenia schvaľuje obecné zastupiteľstvo.
3. Toto všeobecne záväzné nariadenie bolo schválené uznesením obecného zastupiteľstva Obce Lednické Rovne č. ................... zo dňa .............. 2021 a nadobúda účinnosť pätnástym dňom od jeho vyhlásenia vyvesením na úradnej tabuli obce a na webovom sídle obce.

V Lednických Rovniach, dňa ................. 2021

Mgr. Marian Horečný

starosta obce